钦定古今图书集成/理学汇编/学行典/第293卷 > 荀悦申鉴 > 《杂言》
## 钦定古今图书集成/理学汇编/学行典/第293卷 > 荀悦申鉴 > 《杂言》

“为世忧乐”者，君子之志也；不为世忧乐者，小人之志
也。太平之世，事闲而民乐遍焉。

君子嘉仁而不责惠，尊礼而不责意，贵德而不责怨。
其责也，先已，而行也先人淫惠，曲意私怨，此三者，实
枉贞道，乱大德。然成败得失，莫匪由之，救病不给其
竟，奚暇于道德哉？此之谓末俗。故君子有常交，曰“义”
也；有常誓，曰“信也。”交而后亲，誓而后故狭矣。太上不
异古今，其次不异海内，同天下之志者，其盛德乎！大
人之志不可见也，浩然而同于道。众人之志不可掩
也，察然而流于俗。同于道，故不与俗浮沈。